|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.novembrī** |  **Nr. GND/2024/698** |
|  |  **(protokols Nr.21; 12.p)** |

**Par grozījumiem 2024.gada 31.oktobra Gulbenes novada pašvaldības domes lēmumā Nr. GND/2024/624 (protokols Nr.19; 11.p) “Par Gulbenes pilsētas dzīvokļa īpašuma O. Kalpaka iela 46 - 17 atsavināšanu”**

Gulbenes novada pašvaldības domes 2024.gada 31.oktobrī pieņēma lēmumu Nr. GND/2024/624 (protokols Nr.19; 11.p) “Par Gulbenes pilsētas dzīvokļa īpašuma O. Kalpaka iela 46 - 17 atsavināšanu”, ar kuru nolēma nodot atsavināšanai Gulbenes novada pašvaldībai piekrītošo dzīvokļa īpašumu O. Kalpaka iela 46 – 17, Gulbene, Gulbenes novads, kas sastāv no telpu grupas ar kadastra apzīmējumu 5001 002 0003 001 017, un pie tās piederošās kopīpašuma 532/23307 domājamās daļas no būves ar kadastra apzīmējumu 5001 002 0003 001 (Dzīvojamā māja), par brīvu cenu […].

Lēmumā pārrakstīšanās kļūdas dēļ tika kļūdaini norādīts […] personas kods. Pārrakstīšanās kļūdas labošana nemaina lēmuma būtību, jo fakti un tiesiskie apsvērumi lēmumā ir konstatēti pareizi, kā arī izdarīti secinājumi, tāpēc, izlabojot pārrakstīšanās kļūdu, lēmuma būtība nemainās.

Saskaņā ar Administratīvā procesa likuma 72. panta pirmo daļu iestāde jebkurā laikā administratīvā akta tekstā var izlabot acīmredzamas pārrakstīšanās vai matemātiskā aprēķina kļūdas, kā arī citas kļūdas un trūkumus, ja tas nemaina lēmuma būtību.

Ņemot vērā augstāk minēto un pamatojoties uz Administratīvā procesa likuma 72. panta pirmo daļu, Pašvaldību likuma 10.panta pirmās daļas 21.punktu, kas nosaka, ka dome ir tiesīga pieņemt lēmumus citos ārējos normatīvajos aktos paredzētajos gadījumos, Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav,, Gulbenes novada pašvaldības dome NOLEMJ:

 IZDARĪT Gulbenes novada pašvaldības domes 2024.gada 31.oktobra lēmumā Nr. GND/2024/624 (protokols Nr.19; 11.p) “Par Gulbenes pilsētas dzīvokļa īpašuma O. Kalpaka iela 46 - 17 atsavināšanu” grozījumu un visā lēmuma tekstā aizstāt skaitļus “[…]” ar skaitļiem “[…]”.

Gulbenes novada pašvaldības domes priekšsēdētājs A. Caunītis